**DȎLEŽITÉ INFORMÁCIE K BEHU ZA ZDRAVÉ MESTO**

**Registrácia**

Online od 5.8.2022 (link na prihlásenie oznámime včas na oficiálnej stránke mesta, ako aj ne jej facebookovej stránke). Fyzicky prebehne registrácia v deň konania Behu za zdravé mesto v čase od 13.00 h, kedy účastníci behu vyplnia požadované formuláre (za maloletých účastníkov do 18 rokov vyplnia formuláre ich zákonný zástupcovia) a obdržia štartovné čísla. **Prezentácia končí 20 minút pred štartom jednotlivých kategórií.**

**Štartové číslo**

Je neprenosné. V prípade, ak organizátor zistí, že so štartovým číslom bežal iný bežec ako ten, ktorý je uvedený v prihlasovacom systéme, pretekár bude diskvalifikovaný.

**Poistenie**
Všetci účastníci sú povinní zabezpečiť si individuálne zdravotné poistenie (postačujúce je štandardné všeobecné zdravotné poistenie, kryté niektorou z poisťovní). Organizátor nepreberá zodpovednosť za škody na majetku alebo na zdraví súvisiace s cestou, pobytom a s účasťou pretekárov na podujatí. Každý účastník štartuje na vlastnú zodpovednosť a zodpovedá za svoj zdravotný stav, v akom nastupuje na štart a zúčastňuje sa podujatia.

Každý účastník je povinný mať so sebou preukaz poistenca. Pred štartom odporúčame pretekárom absolvovať lekársku prehliadku.

**Štartovné**

Dobrovoľné štartovné, ktoré poputuje prostredníctvom rímskokatolíckej farnosti Stará Ľubovňa na podporu medzinárodného charitatívneho hnutia Mary’s Meals**.**

**Meranie časov a výsledky:**
Meranie časov bude v kategóriách dospelých zabezpečené elektricky.

**Vlastné občerstvenie**

Musí byť z bezpečnostných dôvodov v nerozbitných nádobách. Prosíme vás, aby ste odhadzovali prázdne fľaše do smetných košov tak, aby prázdne fľaše neohrozovali bežcov bežiacich za vami. V parku na Nám. gen. Štefánika sa budú nachádzať mobilné toalety.

Po prebehnutí cieľovou čiarou prosím nezastavujte, ale pokračujte plynulo pomaly ďalej cieľovým koridorom. Vydýchanie sa v jemnom pohybe vám pomôže sa opätovne poriadne predýchať a zlepší to aj váš krvný obeh. V prípade, ak sa po dobehu do cieľa necítite dobre, využite prosím pomoc zdravotnej služby v cieli.

**Pravidlá**
Preteká sa podľa pravidiel atletických súťaží IAAF a ustanovení týchto propozícií. Akékoľvek sprevádzanie (vrátane cyklistického doprovodu), resp. akákoľvek pomoc pretekárovi počas súťaže inými osobami, s výnimkou nevyhnutného lekárskeho zásahu lekárom určeným organizačným výborom podujatia, sa považuje za nedovolenú pomoc.

Je prísne **zakázané podľa pravidiel IAAF používať počas behu slúchadlá do uší**. Pretekár sa vystavuje možnosti byť rozhodcom diskvalifikovaný. Používať slúchadlá počas behu je nebezpečné najmä s ohľadom na bezpečnosť bežcov a divákov, prípadné organizačné zásahy na trati počas behu, pričom v neposlednom rade sa oberáte o atmosféru, ktorú vytvárajú bežci, diváci a sprievodný program, ktorý je pre vás pripravený.

**Protesty**
Protesty sa musia podať ústne hlavnému rozhodcovi najneskôr do 30 minút po zverejnení výsledkov s vkladom vo výške 10 €.

**Organizátor Mesto Stará Ľubovňa si vyhradzuje v závislosti od okolností právo upraviť a bližšie špecifikovať niektoré údaje uvedené v týchto propozíciách, resp. organizačných pokynoch.**Organizátor si rovnako vyhradzuje právo zrušiť alebo prerušiť konanie podujatia v prípade vážneho nebezpečenstva, nepriaznivého počasia, nebezpečenstva teroru alebo iného útoku ohrozujúceho bezpečnosť účastníkov podujatia, resp. z iných vopred nepredvídateľných vis maior udalostí a okolností.